Diari Oficial de la Generalitat Valenciana


Sumari del DOGV 3700, del 02-03-2000 (2000/1596)

ORDRE de 10 de febrer de 2000, de la Conselleria de Justícia i Administracions Públiques, per la qual es creen i suprimixen fitxers informatitzats.
---------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/02/10/(1)/dof/vci/html**

### Dades del document

Número de DOGV
:   3700

Data del DOGV
:   02-03-2000

Secció del DOGV
:   I. DISPOSICIONS GENERALS

Número del document
:   2000/1596


Data del document
:   10-02-2000

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * administració regional
    * dades personals
    * legislació
    * base de dades

ORDRE de 10 de febrer de 2000, de la Conselleria de Justícia i Administracions Públiques, per la qual es creen i suprimixen fitxers informatitzats. [2000/M1596]
  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que aquesta serà d'aplicació a les dades de caràcter personal registrades en suport físic que siguen susceptibles de tractament, i a tota modalitat d'ús posterior d'aquestes dades pels sectors públic i privat.
  
Així mateix, la citada llei orgànica disposa en l'article 20 que la creació, modificació o supressió dels fitxers de les administracions públiques només podrà fer-se per mitjà de disposició general publicada en el Boletín Oficial del Estado o diari oficial corresponent.
  
El Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determina, en els articles 10 i següents, el procediment d'inscripció en aquest últim dels fitxers informatitzats de dades personals creades o gestionades pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau a la conselleria competent per raó de la matèria.
  
Per tot això, d'acord amb allò que s'ha establit en l'article 35 de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià,
  
ORDENE
  
Article 1
  
La present ordre té per objecte la creació i regulació dels fitxers informatitzats que es relacionen en l'annex, de conformitat amb allò que s'ha establit en l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
El titular de l'òrgan administratiu responsable del corresponent fitxer adoptarà les mesures de gestió i organització que calguen per assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Article 3
  
D'acord amb allò que s'ha establit en l'article 20.3 de la mencionada llei se suprimix el fitxer automatitzat de dades de caràcter personal denominat Registre de Personal, amb codi d'inscripció en el Registre General de Protecció de Dades 8261292526, d'acord amb allò que s'ha establit en la disposició transitòria de l'Ordre del conseller d'Economia, Hisenda i Administració Pública, de 23 d'octubre, de 1998. Les dades existents en aquest quedaran incorporades al fitxer automatitzat denominat HUMAN1, creat en virtut de l'ordre precitada.
  
El responsable del fitxer Registre de Personal que se suprimix procedirà a l'esborrat de les dades que hi ha en aquest, i posteriorment, disposarà la destrucció dels suports físics que les contenien.
  
Disposició final
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 10 de febrer de 2000
  
El conseller de Justícia i Administracions Públiques,
  
SERAFÍN CASTELLANO GÓMEZ
  
ANNEX
  
Direcció General per a la Modernització i Racionalització de l'administració Pública.
  
I. Denominació del fitxer: Registre General d'Entrada/Eixida
  
a. Finalitat del fitxer i usos previstos per a aquest: Registre General d'Entrada/Eixida de Documents en la Generalitat Valenciana.
  
b. Persones o col·lectius sobre els quals es pretenga obtindre dades de caràcter personal o que resulten obligats a subministrar-les: qualsevol persona física o jurídica que presente documentació en algun registre o se li envie documents des de qualsevol servei de la Generalitat Valenciana
  
c. Procediment de recollida de dades: declaracions o formularis en paper o via telemàtica.
  
d. Estructura bàsica del fitxer i descripció dels tipus de dades incloses en aquest:
  
DNI/NIF
  
Nom i cognoms
  
Adreça
  
Telèfon
  
Imatge/Veu
  
Fax.
  
e. Cessions de dades de caràcter personal i, si fa el cas, les transferències de dades que es prevegen a països tercers: altres administracions públiques.
  
f. Òrgan de l'administració responsable del fitxer: Direcció General per a la Modernització i Racionalització de l'administració Pública
  
g. Serveis o unitats davant dels quals pogueren exercitar-se els drets d'accés, rectificació, cancel·lació i oposició: Direcció General per a la Modernització i Racionalització de l'Administració Pública.
  
h. Mesures de seguretat amb indicació del nivell bàsic, mitjà o alt exigible: Les mesures que garantixen la seguretat de les dades de caràcter personal estan desenrotllades a nivell bàsic.
  
Direcció General per a la Modernització i Racionalització de l'Administració Pública.
  
II. Denominació del fitxer: Expedientes Mastin
  
a. Finalitat del fitxer i usos previstos per a aquest: tramitació d'expedients, informació al ciutadà de l'estat de tramitació i consultes estadístiques.
  
b. Persones o col·lectius sobre els quals es pretenga obtindre dades de caràcter personal o que resulten obligats a subministrar-les: ciutadans implicats en expedients tramitats per la Generalitat Valenciana.
  
c. Procediment de recollida de dades: declaracions o formularis, transmissió electrònica de dades.
  
d. Estructura bàsica del fitxer i descripció dels tipus de dades incloses en aquest: DNI/NIF
  
Nom i cognoms
  
Adreça
  
Telèfon
  
Imatge/Veu
  
Fax
  
Correu electrònic.
  
Transaccions financeres
  
Import sol·licitat, invertit, concertat, pagat.
  
e. Cessions de dades de caràcter personal i, si fa el cas, les transferències de dades que es prevegen a països tercers: no hi ha previstes cessions.
  
f. Òrgan de l'administració responsable del fitxer: Direcció General per a la Modernització i Racionalització de l'Administració Pública.
  
g. Serveis o unitats davant dels quals pogueren exercitar-se els drets d'accés, rectificació, cancel·lació i oposició: Direcció General per a la Modernització i Racionalització de l'Administració Pública.
  
h. Mesures de seguretat amb indicació del nivell bàsic, mitjà o alt exigible: Les mesures que garantixen la seguretat de les dades de caràcter personal estan desenrotllades a nivell bàsic.
  
Direcció General de Funció Pública
  
III. Denominació del fitxer: OPTIC
  
a. Finalitat del fitxer i usos previstos per a aquest: consulta de documents dels expedients del personal de l'administració del Consell de la Generalitat Valenciana.
  
b. Persones o col·lectius sobre els quals es pretenga obtindre dades de caràcter personal o que resulten obligats a subministrar-les: personal al servei de l'administració del Consell de la Generalitat Valenciana.
  
c. Procediment de recollida de dades: declaracions o formularis.
  
d. Estructura bàsica del fitxer i descripció dels tipus de dades incloses en aquest:
  
DNI/NIF
  
Nom i cognoms
  
Imatge/veu
  
NRP
  
Cos/Escala
  
Categoria/Grau
  
Historial del treballador
  
e. Cessions de dades de caràcter personal i, si fa el cas, les transferències de dades que es prevegen a països tercers: no hi ha previstes cessions.
  
f. Òrgan de l'administració responsable del fitxer: Direcció General de Funció Pública
  
g. Serveis o unitats davant dels quals pogueren exercitar-se els drets d'accés, rectificació, cancel·lació i oposició: Direcció General de Funció Pública
  
h. Mesures de seguretat amb indicació del nivell bàsic, mitjà o alt exigible: les mesures que garantixen la seguretat de les dades de caràcter personal estan desenrotllades a nivell bàsic.
  
II. AUTORITATS I PERSONAL
  
b) OFERTES D'OCUPACIÓ PÚBLICA,


Còpia Permalink ELI